《过宝应》
明代·程本立

柳拂津亭春雾开，缆牵官舸鼓声催。邑中旧尹人能说，湖上新堤客再来。

劫火空城遗雁塔，恶风深浪没龙堆。若过甓社看明月，切莫探珠老蚌胎。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。